text: Kommission for bedre grænse-tranport
  05 juli 2011 kl. 08.22
  En dansk-tysk transportkommission med politikere fra Danmark og Tykland holdt tirsdag det første møde i Tønder.
  Kommissionen skal undersøge mulighederne for at udbygge trafikforbindelserne i den sydlige del af Jylland og Nordtyskland. 
  Esbjerg, Tønder, Fanø og Vejen Kommuner har foreslået en parallelmotorvej i vest i stedet for en udbygning af E 45 i øst. Foreløbig har Folketinget afsat seks millioner kroner til forundersøgelser af projektet.
  I Tyskland undersøges mulighederne for at udbygge B5 i Slesvig-Holsten.
  Kommissionen skal belyse sammenhængen mellem trafikforbindelser og en styrkelse af erhvervsmulighederne i grænseregionen.
  - Det er mit håb og ønske, at transportkommissionen vil lægge sporene til et markant løft af vores fælles region, sagde borgmester Laurids Rudebeck (V), da han åbnede mødet.
  